Bagyong Auring (2009)

Si **Bagyong Auring (Tropical Depression Auring)** ay ang unang bagyo na nabuo sa Panahon ng bagyo sa hilagang-kanlurang Pasipiko ng 2009. Si Auring ay nabuo mula sa isang sama ng panahon sa silangan ng Pilipinas. Ika-3&nbsp;ng Enero habang kumikilos pakanluran, ito ay naging isang mahinang *tropical depression* ayon sa *Japan Meteorological Agency* (JMA). Kinahapunan, binigyan ng Pangasiwaang Pilipino sa Palingkurang Atmosperiko, Heopisikal at Astronomiko (PAGASA) ang bago ng pangalan na **Auring**. Pagkatapos pangalanan, si Auring ay nag-umpisa nang humina dahil sa papalakas ng *vertical wind shear*. Ika-7&nbsp;ng Enero, si Auring ay nawalan ng *convection* at naging isa na lamang *low pressure area*.

Si Auring ay nagdulot ng malakas na ulan na naging sanhi ng pagbabaha sa silangang bahagi ng Pilipinas. Dalawang tao ang namatay habang siyam ang napaulat na nawawala. May kabuuan na 305 kabahayan ang nawasak habang may 610 na iba pa ang nasira. Sa karagdagan, umabot sa 53 hektarya na pananim na palay at 3.5 na pananim na mais ang nasira. Nasa 43,851 ang naapektuhan at tinatayang aabot sa 23 milyong piso pinasala ang naging dulot ng bagyo.

## Pangmeteorolohiyang kasaysayan
Ika-30&nbsp;ng Disyembre, inulat ng  *Joint Typhoon Warning Center* (JTWC) na isang sama ng panahon ang nabuo sa silangan ng Pilipinas. Kinahapunan ng 1 Enero 2009, habang ito ay kumikilos pakanluran, inulat ng JTWC na ayon sa imahe na kuha mula sa *satellite* na nagpapakita ng malalim ng *convection* na namumuo sa isang mahinang *low level circulation center*. Inulat din nila na ang bahagi nito ay may magandang *outflow* at nasa lugar kung saan may mahina hanggang sa katamtaman ng *wind shear*.

Tanghali ng araw ng iyon, binigyan ng Pangasiwaang Pilipino sa Palingkurang Atmosperiko, Heopisikal at Astronomiko (PAGASA) ang bagyo ng pangalan na **Auring** habang ito ay nasa layong 140 km sa silangan ng Lungsod ng Surigao sa hilagang Mindanao. Kinahapunan din ng araw na iyon, ayon sa JTWC ang kakayahang nito para maging isang ganap na bagyo sa loob ng 24 oras ay katamtaman "fair" dahil sa bumubuti nitong *low level structure*. Umaga ng sumunod na araw, ayon sa PAGASA ito ay nag-iba ng direksiyon na tinatahak at ngayon ay kumikilos patungo ng hilagang-silangan. Ito ang naging dahilang upang ibaba ng PAGASA ang antas nito bilang isang *low pressure area*. Umaga ng sumunod na araw, ang JMA ay naglabas ng kanilang huling babala para sa isang mahinang *tropical depression* (Auring) habang ang JTWC ay inulat na ito ay naglaho na. Ika-7&nbsp;ng Enero, ang labi ni Auring ay dumaan sa Pilipinas bago tuluyang naglaho.

## Paghahanda at epekto
Nang ito ay isa nang *tropical depression*, ang Pangasiwaang Pilipino sa Palingkurang Atmosperiko, Heopisikal at Astronomiko (PAGASA) ay naglabas ng babala ng bagyo bilang isa sa Samar, Leyte, sa Isla ng Camotes, Surigao del Norte, Isla ng Siargao at sa Kapuluan ng Dinagat na makakaranas ng hanging aabot sa 60 kada oras (km/h). Ika-4&nbsp;ng Enero, ang lahat ng babala ng bagyo ay inalis na maliban lang sa silangang ng Samar nang si Auring ay kumilos palayo ng Pilipinas. Nang sumunod na araw, ang babala ng bagyo sa silangan ng Samar ay inalis.

Malakas ng pag-uulan ang dulot ni Auring na naging sanhi ng pagbaha sa mga probinsiya sa silangan ng Pilipinas. Umabot sa 38,764 na katao ang naapektuhan ng pagbabaha. Ang pag-uulan ay nagdulot ng pag-apaw ng Ilog ng Cagayan, na nagdulot naman ng pagkamatay ng isang labing-dalawang taong gulang na bata sa Lungsod ng Gingoog. Sa Lungsod ng Talisay, sa Cebu, isang 27 taong gulang na babae ang namatay dahil makuryente ng maputol ang kable ng kuryente dahil sa malalakas na hagin dulot ni Auring. Siyam na mga bata ang napaulat na nawawala. Nasa 12,211 na pasahero sa mga pantalan ang naantala dahil sa masamang kondisyon ng karagatan dahil sa bagyo. Mayo 14 na *trucks*, 44 na *light cars*, 75 na pampasaherong bus, 27 na *vessels* at 295 na *rolling cargoes* ang naantala rin. Malalang pagbaha ang nagwasak sa 305 kabahayan, ang 199 dito ay sa Macasandig. Mayo 610 na iba pa ang nasira. Tinatayang aabot sa 53 hektarya ng pananim na palay at 3.5 na hektarya ng pananim na mais ang nasira. Nasa 43,851 ang naapektuhan ng bagyo, na karamihan ay malapit sa Ilog ng Cagayan. Ang labi ni Auring ay nagdala ng malakas na ulan sa mga binahang lugar noong ika-7&nbsp;ng Enero, na nagdulot ng pagguho ng lupa na naging sanhi ng pagkabara ng mga daanan at pagkatumba ng mga linya ng kuryente, na naging dahilan ng pagkawala ng kuryente sa Catanduanes.

## Aftermath
Ang matinding pagbaha ang naging dahilan upang ang Isla ng Siargao ay isailalim sa *state of calamity*. Karagdagan sa Kapuluan ng Siargao, 16 na bayan sa Lungsod ng Cagayan de Oro ay kasama rin sa mga lugar na malalang naapektuhan ng bagyo. Habang si Auring ay nananalasa, ang *Department of Social Welfare and Development* ng mga pagkain at tulong sa mga nawalan ng bahay dahil sa pagbaha na nagkakahalaga ng 372,760 piso. Ang *relief funds* na nagkakahalaga ng 292,189.11 piso, mga pagkain na nagkakahalaga ng 77,431.2 piso at mga kagamitan na nagkakahalaga ng 413,568 piso ay maaring gamitin kung kinakailangan. Ang mga nawalan ng bahay sa Lungsod ng Iligan binigyan ng tulong na tinatayng aabot sa 1,129,870 piso.

Ang ''Robinson's Supermarket* ay nagbigay ng 97 na supot ng bihon, 77 na supot ng bihon palabok,525&nbsp;ng supot ng misua, at 208 na lata ng 555 carne norte; ang *Cagayan de Oro Hotel and Restaurant Association* ay nagbigay ng 12 bag na linen; ang *Nestlé* ang nagbigay ng 51 kahon ng *Milo*; *Grains Confederation of the Philippines* ay nagpadala ng 30 sako ng bigas; ang *National Transmission Corporation* ang nagbigay ng siyam ng kahon ng de lata; ang *Rptary International District 3870* ay nagbigay ng anim ng sako ng bigas, mga damit at mga tinapay; ang *STI Rotary Club of Center Point* ay nagbigay ng 50 kahon ng mga pagkain; ang *SM City Cagayan* ay nagbigay ng 180 *family food packs*; *Dynamic Pharmacy* ay nagbigay ng isang kahon ng mga gamot; *Xavier Estate Catholic School* ay nagpadala ng mga damit at pagkain; ang *Bombo Radyo Philippines* ang nagbigay ng tatlong kahon ng inuming tubig at mga pagkain, at ang *Philippine National Red Cross* (PNRC) ay nagbigay ng 36 na sako ng bigas, 18 kahon ng sardinas at 38&nbsp;ng kahon ng *noodles''.

## Mga sanggunian
## Kawing panlabas
* Joint Typhoon Warning Center 
* PAGASA - Tropical Cyclone Information for the Philippines
* Japan Meteorological Agency - Tropical Cyclone Information (日本語)

Kategorya:Mga bagyo
Kategorya:Bagyo sa Pasipiko
Kategorya:2009 sa Pilipinas
Kategorya:Bagyo sa Pilipinas ng 2009